รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานในพิธีเปิดงานสัมมนาวิชาการ ประจำปี 2560 “2 ทศวรรษแห่ง พ.ร.บ. ข้อมูลข่าวสารฯ”
วันพฤหัสบดีที่ 13 กันยายน 2561
รอง นรม.วิษณุฯ เป็นประธานในพิธีเปิดงานสัมมนาวิชาการ ประจําปี 2560 “2 ทศวรรษแห่ง พ.ร.บ. ข้อมูลข่าวสารฯ”
รอง นรม.วิษณุฯ เป็นประธานในพิธีเปิดงานสัมมนาวิชาการ ประจําปี 2560 “2 ทศวรรษแห่ง พ.ร.บ. ข้อมูลข่าวสารฯ”
วันนี้ (13 กันยายน 2561) เวลา 09.00 น. ณ ตึกสันติไมตรี (หลังนอก) ทําเนียบรัฐบาล นายวิษณุ เครืองาม รองนายกรัฐมนตรี เป็นประธานในพิธีเปิดงานสัมมนาวิชาการประจําปีของการประกาศใช้พระราชบัญญัติข้อมูลข่าวสารของราชการ พ.ศ. 2540 ประจําปี 2560“2 ทศวรรษแห่ง พ.ร.บ. ข้อมูลข่าวสารฯ สร้างความโปร่งใสสู่ประชารัฐ”พร้อมกล่าวปาฐกถาพิเศษ เรื่อง“ราษฎร์–รัฐ ร่วมใจ สังคมไทยไร้ทุจริต”
โอกาสนี้ นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี ในฐานะประธานกรรมการข้อมูลข่าวสารของราชการ กล่าวรายงานว่า การสัมมนาฯ ดังกล่าว ของสํานักปลัดสํานักนายกรัฐมนตรี โดยคณะกรรมการข้อมูลข่าวสารของราชการได้จัดเป็นประจําต่อเนื่อง มีวัตถุประสงค์เพื่อให้ผู้บริหารระดับสูงและเจ้าหน้าที่ของรัฐได้มีความรู้ ความเข้าใจและตระหนักถึงความสําคัญของกฎหมายข้อมูลข่าวสารของราชการมากยิ่งขึ้น รวมทั้งทราบถึงสิทธิที่สําคัญของประชาชนในการใช้สิทธิตามกฎหมายข้อมูลข่าวสารฯ เพื่อตรวจสอบการใช้อํานาจรัฐ และมีส่วนร่วมในการดําเนินงานของหน่วยงานของรัฐได้อย่างมีประสิทธิภาพ
จากนั้น รองนายกรัฐมนตรีได้กล่าวปาฐกถาพิเศษ เรื่อง“ราษฎร์–รัฐ ร่วมใจ สังคมไทยไร้ทุจริต ความตอนหนึ่งว่า ความสําคัญของ พระราชบัญญัติ (พรบ.) ข้อมูลข่าวสาร หมายความว่า สิ่งที่สื่อความหมายให้รู้เรื่องราวข้อเท็จจริง ข้อมูล หรือสิ่งใด ๆ ไม่ว่าการสื่อความหมายนั้นจะทําได้โดยสภาพของสิ่งนั้นเองหรือโดยผ่านวิธีการใด ๆ และไม่ว่าจะได้จัดทําไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาด ภาพถ่าย ฟิล์ม การบันทึกภาพ หรือเสียง การบันทึกโดยเครื่องคอมพิวเตอร์ หรือวิธีอื่นใดที่ทําให้สิ่งที่บันทึกไว้ปรากฏได้ ซึ่งมีส่วนสําคัญเป็นอย่างยิ่ง อันจะนําไปสู่ทิศทางแห่งความสําเร็จ ต้องเกิดจากการสร้างการรับรู้และความเข้าใจ ประชาชนสามารถเข้าถึงและมีส่วนร่วมในการพัฒนาเป็นไปทิศทางเดียวกัน ซึ่งประกอบด้วย สิทธิมนุษยชน คือประชาชนสามารถรับรู้ข้อกฎหมายหรือการดําเนินการของภาครัฐ ซึ่งอยู่ภายใต้รัฐธรรมนูญ มาตรา 41 ที่บุคคลและชุมชนย่อมมีสิทธิ 1) ได้รับทราบและเข้าถึงข้อมูลหรือข่าวสารสาธารณะในครอบครองของหน่วยงานภาครัฐ ตามที่กฎหมายบัญญัติ 2) เสนอเรื่องราวร้องทุกข์ต่อหน่วยงานของรัฐและได้รับแจ้งผลการพิจารณาโดยรวดเร็ว และ 3) ฟ้องหน่วยงานของรัฐให้รับผิดเนื่องจากการกระทําหรือการละเว้นการกระทําของข้าราชการ พนักงาน หรือลูกจ้างของหน่วยงานของรัฐ ทั้งนี้ รัฐมีหน้าที่ต้องเปิดเผยข้อมูลข่าวสารให้ประชาชนได้รับทราบ โดยมีหลักธรรมมาภิบาลในการบริหารบ้านเมืองที่ดี (Good Governance)ดังนี้1. หลักนิติธรรม(The Rule of Law)การปฏิบัติตามกฏหมาย กฎระเบียบ ข้อบังคับต่าง ๆ2. หลักคุณธรรม(Morality)การยึดมั่นในความถูกต้อง ดีงาม การส่งเสริม ให้บุคลากรพัฒนาตนเอง3. หลักความโปร่งใส(Accountability)ประชาชนเข้าถึงข้อมูลข่าวสาร ได้สะดวกและเข้าใจง่าย และมีกระบวนการตรวจสอบความถูกต้องอย่างชัดเจน4. หลักการมีส่วนร่วม(Participation)การให้โอกาสให้บุคลากรหรือผู้มีส่วนเกี่ยวข้องเข้ามามีส่วนร่วมทางการ บริหารจัดการ5. หลักความรับผิดชอบ(Responsibility )การตระหนักในสิทธิและหน้าที่ ความสํานึกในความรับผิดชอบต่อสังคม และ6. หลักความคุ้มค่า(Cost – effectiveness or Economy)มีความประหยัด ใช้วัสดุอุปกรณ์อย่างคุ้มค่า และรักษาทรัพยากรธรรมชาติให้สมบูรณ์ยั่งยืน
ซึ่งจะนําไปสู่การพัฒนา “ราชการ 4.0” สู่การนําไปบริหารราชการแผ่นดินได้อย่างเต็มประสิทธิภาพและเกิดประสิทธิผลสูงสุด คนไทยสามารถเข้าถึงข้อมูล บริการภาครัฐได้สะดวกสบายมากยิ่งขึ้น นั้นคือDigital government การเข้าสู่รัฐบาลดิจิทัลOpen governmentรัฐเปิดเผยข้อมูลข่าวสารและประชาชนมีสิทธิเข้าถึงเอกสารและกระบวนการต่างๆ ของรัฐ และConnect Governmentการเชื่อมโยงภาครัฐกับประชาชนการสร้างระบบสารสนเทศและโครงสร้างพื้นฐานระหว่างกระทรวงและหน่วยงานต่าง ๆ
จากนั้น รองนายกรัฐมนตรีได้กล่าวขอบคุณทุกภาคส่วนที่ร่วมขับเคลื่อนงานรัฐบาล และกล่าวเปิดงานสัมมนาวิชาการประจําปีของการประกาศใช้พระราชบัญญัติข้อมูลข่าวสารของราชการ พ.ศ. 2540 ประจําปี 2560“2 ทศวรรษแห่ง พ.ร.บ. ข้อมูลข่าวสารฯ พร้อมมอบโล่ประกาศเกียรติคุณให้กับหน่วยงานที่มีศูนย์ข้อมูลข่าวสารที่โดดเด่น จํานวน 17 หน่วยงาน พร้อมมอบเกียรติบัตรให้แก่ผู้ผ่านการทดสอบความรู้ความเข้าใจอีกด้วย
.......................................................................
กลุ่มประชาสัมพันธ์และเผยแพร่ สํานักโฆษก